Oranjesoep - BIOLICIOUS
Posted in: herfst, soep, vegetarisch ⋅ Tagged: aardappelen, bouillon, brood, crème fraîche, gember, kaneel, knoflook, kruidnagel, mais, peterselie, sinaasappel, tabasco, uien, winterpeen Uitvoerkontrakte van meer as R1,8 miljard vir Kaapstad | Maroela Media
James Vos, Kaapstadse burgemeesterskomiteelid vir ekonomiese geleenthede en batebestuur (Foto verskaf)
Maatskappye in Kaapstad het in die 2018/19- finansiële jaar uitvoerkontrakte ter waarde van meer as R1,8 miljard onderteken, het die Stad Sondag gesê.
“Wesgro, die Stad Kaapstad se internasionale handel- en beleggingsbevorderingsagentskap, het gehelp om die ooreenkomste vir plaaslike maatskappye te fasiliteer,” het James Vos, Kaapstadse burgemeesterskomiteelid vir ekonomiese geleenthede en batebestuur, gesê.
Dié getalle is bekend gemaak in Wesgro se gekombineerde kwartaallikse verslag vir die jaar teen ŉ doelwit van tussen R103 miljoen en R210 miljoen.
“Ek is veral tevrede met die agentskap se prestasie tydens uitdagende ekonomiese tye. Dit wys hoe belangrik uitvoere is vir Kaapstad se ekonomie en om groei te stimuleer en werk te skep,” het Vos bygevoeg.
Danksy 56 uitvoerkontrakte sal ongeveer 733 poste oor die volgende vyf jaar in Kaapstad geskep word. Die ooreenkomste is onderteken met kopers in lande soos Japan, Singapoer, China, Nederland, Ethiopië, Senegal, Frankryk, die Verenigde Koninkryk, Mosambiek, Nigerië, Thailand, Maleisië, die Verenigde State van Amerika, Kenia, Rwanda en die Verenigde Arabiese Emirate. Dit dek sleutelsektore vir Kaapstad se ekonomie, insluitend agri-prosessering, vervaardiging, mediese toestelle en kosmetika.
Volgens navorsing deur Wesgro het meer as die helfte van maatskappye wat aan ŉ opname deelgeneem het oor hul Afrika-strategie, gesê Kaapstad is die beste, of een van die beste stede om sake mee te doen in die res van Afrika.
Die Wes-Kaap voer meer uit na Afrika as enige ander plek in die wêreld, ter waarde van R46 miljard sedert 2018.
“Hierdie getalle bevestig dat Kaapstad homself gevestig het as die gekose stad op die Afrika-kontinent. Ons is verbind daartoe om die getalle te verhoog en ek is vol vertroue dat ons saam met Wesgro en ander instansies nog meer poste in Kaapstad sal skep,” het Vos bygevoeg.
Hoe doen die agt ANC provincies in verlyking? Sal graag wil weet.
Ek wonder is daar nog enige Suid Afrikaanse vragskepe met Suid Afrikaanse bemanning oor om hierdie uitvoere te gaan lewer? Die handels vloot sektor was altyd ‘n goeie voorbeeld van Suid Afrika se ” ons kan” houding maar ongelukkig is dit nou omtrent geheel en al tot niet laat gaan.